पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनावायरस के संक्रमितों मरीजों की संख्या मे शनिवार को 567 का इजाफा हुआ है। कुल संक्रमितों की संख्या 43484 पर पहुंच गई है। वहीं शनिवार को 8 मरीजों ने दम तोड़ दिया, जिनमें से 3 ऐसे थे, जो अस्पताल पहुंचे ही थे कि सदा के लिए विदा हो गए। अब तक कुल 1090 लोग दम तोड़ चुके हैं। सेहत विभाग की पिछले 10 दिन की रिपोर्ट देखें तो परिवार में कोरोना के बढ़ने का कारण 18 से 35 साल के लोग हैं। ये लोग चाहे काम से चाहे बिना काम के बाहर निकलते हैं और संक्रमण को घर ले जाते हैं। दस दिनों में 33.55 फीसदी ऐसे लोगों को संक्रमण की पुष्टि हुई है जिनकी उम्र 18 से 35 साल है। डाॅक्टर्स का कहना है कि स्कूलों के बंद होने के बावजूद परिवारों में संक्रमण बढ़ने का मुख्य कारण कहीं न कहीं बच्चे भी बन रहे हैं। बीते दस दिनों में 0 से 17 साल तक के 5.16 फीसदी बच्चों को कोरोनावायरस की पुष्टि हुई है।
सिविल अस्पताल के स्टाफ की लापरवाही-
सिविल अस्पताल में शनिवार को कोरोना के मरीजों को दी जाने वाली ऑक्सीजन की सप्लाई का प्रेशर कम होने के कारण स्टाफ ऑक्सीजन जनरेटर प्लांट और मेनिफोल्ड के चक्कर लगाता दिखाई दिया। प्रेशर मेनटेन करने के लिए सिलेंडरों का प्रेशर भी बढ़ाया गया, जिसके चलते सिलेंडरों की खपत भी ज्यादा हुई। हालांकि अस्पताल में पिछले दो दिन से सिलेंडरों की खपत होने के बाद दोबारा से डिमांड बढ़ गई थी लेकिन जब जिला प्रशासन ने मामले की जांच की तो अस्पताल की इमरजेंसी में जाने वाली ऑक्सीजन पाइप लाइन 3 जगह से लीक थी। वहीं, अस्पताल की एमएस का कहना है कि लीकेज का पता चलते ही लीकेज बंद कर दी गई।
भास्कर एनालसिस...नए संक्रमितों में 51 से 64 साल के मरीज 19.56% शनिवार को दम तोड़ने वालों में 5 की उम्र 40 से 62 साल के बीच रही
सेहत विभाग की रिपोर्ट के अनुसार नए संक्रमितों की संख्या में मौजूदा समय में 36 से 50 साल तक के 28.65 फीसदी, 51 से 64 साल तक के 19.56 फीसदी और 65 साल से अधिक उम्र तक के 13.08 फीसदी लोगों को कोरोनावायरस की पुष्टि हुई है। डॉक्टरों का कहना है कि पहले 30 फीसदी तक 60 साल से अधिक उम्र तक के ज्यादा मरीज सामने आ रहे थे लेकिन अब संक्रमण की रफ्तार और इंफेक्शन 18 से 50 साल के लोगों को ज्यादा संक्रमित कर रही है। वहीं, सेहत विभाग की रिपोर्ट के अनुसार शनिवार को दम तोड़ने वालों में 30, 34, 35, 40, 46, 55 और 58 साल से मरीजों ने अस्पताल में दम तोड़ा है इनमें भी दो लोगों की मौत अस्पताल में आते वक्त हो गई।
डीएमसी ने ऑक्सीजन सप्लाई रोकने के दिए निर्देश, आईएएस ने कहा- ऐसा नहीं कर सकतीं
प्राइवेट अस्पतालों द्वारा स्टाफ की जानकारी न देने पर शनिवार को डिप्टी मेडिकल कमिश्नर डॉ. ज्योति शर्मा ने उन अस्पतालों की ऑक्सीजन सप्लाई बंद करने का फरमान जारी कर दिया। सोशल मीडिया ग्रुप में डीएमसी ने 11 अस्पतालों का नाम लिखकर पीसीएस अधिकारी को ऑक्सीजन सप्लाई बंद करने को कहा। इस पर आईएएस ने मैसेज किया कि आप ऐसा कर सकतीं। अगर कोई आपको जानकारी नहीं दे रहा तो आप मरीजों की सांसें नहीं रोक सकतीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn